༢ཕྱུར་སྐམ།ཕྱུར་སྐམ་ནི་ནག་ཆུའི་བྱང་སྟོད་ས་ཁུལ་གྱི་འབྲོག་པ་ཚོས་བཟོ་སྲོལ་ཆེན་པོ་ཡོད་ཅིང་།བཟོ་ལུགས་འགའ་ཞིག་ཡོད་རུང་།གཙོ་བོ་དར་བ་བསྐོལ་ནས་ལྭ་བོ་བཅད་རྗེས་བཟོ་བ་ཡིན་ལ།དེ་ཡང་རབ་བྱུང་ན་ལྭབ་འདུར་ཞེས་ལྭ་བོ་སླ་བོ་བསྐོལ་སྐབས་མེ་ཚ་གྲང་གི་ཁྱད་པར་ལས་སླ་བོ་བྱུང་བ་དེ་འདྲ་ཡིན་ན་ལེགས་པ་ཡོང་ཚུལ་ཤོད་སྲོལ་འདུག་ཅིང་དེར་བྱེ་མ་ཀ་ར་བཏབ་ནས་གྲུ་བཞི་དང་།རིལ་མོ།སྤགས་ཆང་ལྟར་སྤར་བཙིར་བྱས་པའི་ནར་མོ་སོགས་བཟོ་དབྱིབས་གང་འོས་སུ་བཟོས་རྗེས་སྐམ་ལ་གཏོང་བ་ཡིན།ཕྱུར་སྐམ་དེ་ཉིད་སྐམ་ལ་གཏོང་སྐབས་ཉི་མ་ཚ་དྲག་ན་ཁ་དོག་སེར་ཤས་ཅན་དང་།ངོ་བོ་སྲ་བ་སོགས་ཀྱི་སྐྱོན་ཆ་འབྱུང་སྲིད་ཕྱིར་ངེས་པར་དུ་བསིལ་སྐམ་མམ།ཡང་ན་རས་སྲབ་རེས་སྟེང་ནས་ཁེབས་བཀབ་ནས་སྐམ་ལ་གཏོང་དགོས་པ་ཡིན།ཕྱུར་སྐམ་ཡག་ཤོས་ནི་འོ་ཕྱུར་ཞེས་འོ་མ་སྤྲི་བཅད་ཀྱི་ནང་དུ་མངར་ཆ་བཏབ་ནས་བཟོས་པ་ནི་སྣུམ་ཞིང་མངར་ལ་རོ་བཅུད་ཆེ་བའི་ཁ་ཟས་མཆོག་ཏུ་གྱུར་བ་ཞིག་ཡིན།